cyanic-selkie/wikianc huggingface dataset:
శ్రీ వళ్లీ కళ్యాణం
కథ
నంబిరాజు సుబ్రహ్మణ్యస్వామి భక్తుడు. ఒకరోజున రాజు వేటకు వెళ్లి జింక రక్షిస్తున్న ఒక ఆడశిశువును చూస్తాడు. విస్మయానందాలతో ఇంటికి తీసుకువెడతాడు. వళ్లి అని పేరుపెడతాడు. అల్లారుముద్దుగా ఆమె పెరుగుతుంది. ఆటవస్తువులు చూపించగా స్వామి ప్రతిమకోసమే చెయ్యిచాపుతుంది. పెద్దదైన కొద్దీ సుబ్రహ్మణ్యేశ్వరునకు తానే ఇల్లాలు కావాలని కోరుకునేది. ఈ ప్రేమను చూసి నంబిరాజు విచారించి పరిసరాలమార్పు ఆమెలో భావపరివర్తన కలిగించ వచ్చుననే ఆశతో జొన్నచేలున్న పల్లెసీమకు పంపిస్తాడు. తోడుగా ఆమె సహోదరులను కూడా పంపిస్తాడు. కలహభోజనుడు నారదుడు శ్రీవల్లికి సుబ్రహ్మణ్యేశ్వరునికి తగిన అర్దాంగినవి నువ్వేనని చెబుతాడు. తిన్నగా కైలాసానికి వెళ్లి అక్కడ ఆమె అందచందాలను వర్ణించి, స్వామిని ఆమె మనసారా వరించిందని చెబుతాడు.
సుబ్రహ్మణ్యస్వామి తనయెడల వళ్లికి గల భక్తిశ్రద్ధలను పరీక్షించడంకోసం వేటగాని రూపంలో వస్తాడు. వళ్లిని కలుసుకొని ఆమె సౌందర్యానికి ముగ్ధుడవుతాడు. ఆ వేటగాడే తాను వలచిన స్వామి అని తెలియని వళ్లి భయపడి తన తండ్రిని, సోదరులను పిలుస్తుంది. వారు వచ్చేసరికి స్వామి మహావృక్షరూపం ధరిస్తాడు. తిరిగి వేటగాని రూపం ధరించిన సుబ్రహ్మణ్యేశ్వరునకు వళ్లి చెలికత్తెలు తగిన శాస్తి చేస్తారు.
నారదుడు స్వామిని వృద్ధుని రూపం ధరించి ప్రయత్నించు, మరోసారి ప్రయత్నించు అని ప్రోత్సహిస్తాడు.
వృద్ధుని రూపంలో ఉన్న స్వామి మహనీయుడని తలంచిన నంబరాజు ఆయనను తన ప్రాసాదానికి గొనివచ్చి పరిచర్యకు వళ్లినే నియమిస్తాడు.
నారదుడు స్వామిని కలుసుకుని అన్నగారైన గణనాథుని ఆశీర్వాదం పొందకుండా ప్రణయంలో పడ్డందుకు అన్నీ విఘ్నాలే కలుగుతున్నయని అన్నని ప్రార్థించి ప్రసన్నుని చేసుకొమ్మని చెబుతాడు. విఘ్నేశ్వరుడు గజరూపం ధరించివచ్చి వళ్లిని కొండమీదనుండి క్రిందకు విసిరివేస్తాడు. సుబ్రహ్మణ్యస్వామి కొండ దిగువన తాను ఉండి రక్షిస్తాడు. వళ్లికి మాత్రమే నిజరూపంలో ఇతరులకు వృద్ధుని రూపంలో స్వామి కనిపించడంతో వళ్లి మాటలు అర్థం కాక నంబిరాజు ఆమెను ఖైదు చేస్తాడు. సహస్రజ్యోతుల కాంతితో స్వామివచ్చి ఆమెను నిర్భందవిముక్తను చేసి తనతో కొనిపోతాడు. నంబిరాజు యుద్ధానికి వస్తాడు. ఆగ్రహోదగ్రుడైన స్వామి షణ్ముఖాలతో విశ్వరూపం ధరిస్తాడు. నంబిరాజుకు విషయం తెలిసి వళ్లిని సుబ్రహ్మణ్యస్వామికి ఇచ్చి వివాహం చేయడంతో కథ సుఖాంతమౌతుంది.
మూలాలు
వర్గం:టి.చలపతిరావు సంగీతం అందించిన సినిమాలు
ఎ .హెచ్.వి. సుబ్బారావు
'''ఎ.హెచ్.వి. సుబ్బారావు''' (జననం 1934-మరణం 2010) గా ప్రసిద్ధుడయిన అడిదం హనుమద్ వేంకట సుబ్బారావు ప్రముఖ పాత్రికేయులు. ఇండియన్ ఎక్స్‌ప్రెస్, ఏఎన్‍ఎస్, ఆంధ్రజ్యోతి, పి.టి.ఐ. మొదలగు ప్రముఖ వార్తా సంస్థల్లో పనిచేసారు. సినిమా, సాంకేతికం, రాజకీయం, వ్యంగ్య రచనలు చేసేవారు.
వృత్తి
1957లో ఇండియన్ ఎక్స్‌ప్రెస్ మదురై ఎడిషన్ సబ్ ఎడిటర్ గా వృత్తి జీవితం ప్రారంభించారు. ఆ తరువాత కొంతకాలానికి హైదరాబాదు చేరి ఏ.ఎన్.ఎస్ లో రిపోర్టర్ గా పనిచేసారు. అనంతరం ఆంధ్రజ్యోతి దినపత్రికలో 1962 లో చేరారు. అక్కడ పదేళ్ళ పాటూ వివిధ అంశాలపై అనేక వ్యాసాలు, వ్యంగ్య రచనలు చేసి ప్రఖ్యాతి పొందారు. అనంతరం 1972లో పి.టి.ఐ. హైదరాబాదులో చేరారు. ఆపై ఢిల్లీలో ఆంధ్ర రాజకీయాలు చూసే ప్రత్యేక ప్రతినిధిగా పనిచేసారు. 1989 లో పక్షవాతం వచ్చే వరకూ ఇదే పనిలో చురుగ్గా కొనసాగారు. పక్షవాతం అనంతరం ఉద్యోగము నుండి సెలవు తీసుకొని హైదరాబాదుకు తిరిగి వచ్చారు. అప్పటి నుండి ఎన్నో డాక్యుమెంటరీ చిత్రాలు చేపట్టారు. 1994 లో పి.టి.ఐ. నుండి పదవీ విరమణ తీసుకొన్నారు.
మృతి
అకస్మాత్తుగా వచ్చిన గుండెపోటుతో 2010 నవంబరు 2లో నిర్యాణం చెందారు.
మూలాలు
వర్గం:తెలుగు పాత్రికేయులు వర్గం:1934 జననాలు వర్గం:2010 మరణాలు వర్గం:పాత్రికేయులు వర్గం:గుండెపోటు మరణాలు
విశాఖపట్నం - I శాసనసభ నియోజకవర్గం
విశాఖపట్నం - I శాసనసభ నియోజకవర్గం ఆంధ్రప్రదేశ్ రాష్ట్రంలో విశాఖపట్నం జిల్లాలోని ఒక నియోజకవర్గం. నియోజకవర్గాల పునర్విభజనలో భాగంగా ఈ నియోజకవర్గం ఉత్తర విశాఖపట్నం శాసనసభ నియోజకవర్గం గా మారింది.
మూలాలు
వర్గం:విశాఖపట్నం
ఆరణి సత్యనారాయణ
ఆరణి సత్యనారాయణ (అరణి సత్యనారాయణ) (1898 నవంబరు 11 – 1969 జూలై 2) తెలుగు సినిమా, రంగస్థల నటుడు. తెలుగు సినిమా ప్రారంభ కాలంలో కొన్ని సినిమాలలో నటించాడు.
జీవిత విశేషాలు
అతను 1898లో గుంటూరు జిల్లా సంగడి గుంట గ్రామంలో జన్మించాడు. అతను 1912లో తన 14వ యేట గయోపాఖ్యానం నాటకంలో సత్యభామ పాత్రలో నటించాడు.
మూకీ సినిమాల కాలంలో తెలుగు సినిమా రంగంలోకి ప్రవేశించాడు. అతనిని 1921లో ఆర్.ఎస్.ప్రకాష్ చిత్రసీమకు పరిచయం చేసాడు. తరువాత అతను ఘంటసాల బలరామయ్య నిర్మించిన రామదాసు (1933) (‘దేవదాసు’లో ధర్మన్న పాత్రధారి) సినిమాలో నటించాడు. అతను 1936లో సరస్వతి టాకీస్ నుండి వచ్చిన ద్రౌపది వస్త్రాపహరణం సినిమాలో నటించిన విదురుని పాత్రకు గుర్తింపు పొందాడు.
అతను కనకతార, బాలయోగిని, ధర్మాంగద, రత్నమాల, లైలా మజ్ను చిత్రాలలో వివిధ పాత్రలలో నటించాడు.
అతను వినోదా పిక్చర్స్ లో అకౌంటెంత్ గా చేరాడు. వినోదా పిక్చర్స్ సినిమాలైన దేవదాసు, శాంతి సినిమాలలో నటించాడు.
బాహ్య లంకెలు
వర్గం:1898 జననాలు వర్గం:1969 మరణాలు వర్గం:తెలుగు సినిమా నటులు వర్గం:గుంటూరు జిల్లా వ్యక్తులు
మాఘ పూజ (థాయిలాండ్ పండుగ)
మాఘ పూజ థాయిలాండ్ బౌద్ధ ప్రజలు జరువుకునే రెండవ అతి ముఖ్యమైన బౌద్ధ పండుగ. దీనిని మాఘ మాసం పౌర్ణమి రోజున కంబోడియా, లావోస్, థాయిలాండ్, శ్రీలంక, దేశాలలో జరుపుకుంటారు. ఇది బుద్ధుడు, అతని మొదటి శిష్యులలో 1,250 మంది మధ్య జరిగిన ఒక సమావేశాన్ని తెలుపుతుంది, ఇది సంప్రదాయం ప్రకారం, సన్యాసులచే క్రమానుగతంగా క్రమశిక్షణగా పఠించే ఆచారం కంటే ముందు ఉంది. ఈ రోజును, బౌద్ధులు ఆదర్శవంతమైన, ఆదర్శప్రాయమైన సమాజాన్ని సృష్టించడాన్ని జరుపుకుంటారు, అందుకే దీనిని కొన్నిసార్లు సంఘ దినం అని కూడా పిలుస్తారు, బౌద్ధ సమాజాన్ని సూచించే సంఘం, కొన్ని బౌద్ధ పాఠశాలలకు ఇది ప్రత్యేకంగా సన్యాసుల సంఘం. మాఘ-పౌర్ణమి అనే పాలీ పదానికి అర్థం 'మూడవ చాంద్రమాన నెల పౌర్ణమిని గౌరవించడం'.
శబ్దవ్యుత్పత్తి, తేదీ
మాఘ అనేది సాంప్రదాయ భారతీయ చాంద్రమాన క్యాలెండర్‌లో మూడవ నెల పేరు నుండి ఉద్భవించింది, ఆ రోజున వేడుక జరుగుతుంది. ఇది ఒక నక్షత్రం పేరు, ఈ కాలం పౌర్ణమికి దగ్గరగా ఉంటుంది. పౌర్ణమి రోజున మాఘపూజ జరుగుతుంది. లీపు సంవత్సరంలో, వేడుక నాల్గవ చాంద్రమాన పౌర్ణమి రోజుకి వాయిదా వేయబడుతుంది.
పురాణాలు
ఉత్తర భారతదేశంలోని రాజగహ (ప్రస్తుత రాజ్‌గిర్) సమీపంలోని వెలువన గ్రోవ్‌లో మాఘపూజ జరుపుకునే సమావేశం జరిగింది. మాఘ పూజా రోజు అనేది బుద్ధునికి జ్ఞానోదయం అయిన పది నెలల తర్వాత ఉత్తర భారతదేశంలోని రాజగహ (ప్రస్తుత రాజ్‌గిర్) సమీపంలోని వెలువన గ్రోవ్ వద్ద జరిగిన ఒక సంఘటనను సూచిస్తుంది. సాంప్రదాయక కథనం ప్రకారం, మధ్యాహ్న సమయంలో ఒక సమావేశం జరిగింది, అది నాలుగు లక్షణాలను కలిగి ఉంటుంది, దీనిని చతురంగసన్నిపాత అని పిలుస్తారు.
ఆ సాయంత్రం 1,250 మంది శిష్యులు పిలవబడకుండానే బుద్ధుడిని చూడటానికి వచ్చారు. వారందరూ అరహంతులు, జ్ఞానోదయం పొందిన శిష్యులు. అందరూ బుద్ధునిచే నియమింపబడ్డారు, అందువలన అతని ప్రత్యక్ష ఆధ్యాత్మిక వారసులుగా పిలవబడతారు. ఇది మూడవ చంద్ర మాసంలో పౌర్ణమి రోజునన జరుపుకుంటారు. బుద్ధుడు ఆ అరహాంలకు ఓవదపతిమోఖ అని పిలువబడే బౌద్ధమతం సారాంశాన్ని బోధించాడు. వాటిలో, మూడు సూత్రాలు ఇవ్వబడ్డాయి:
1. "చెడు చేయకపోవటం / ఆరోగ్యకరమైన దాని పూర్తి పనితీరు / మనస్సు సంపూర్ణ శుద్ధీకరణ."
దీని తరువాత బౌద్ధ ఆదర్శాల సూత్రీకరణ జరిగింది:
2. "సహనమే అత్యున్నతమైన కాఠిన్యం. మేల్కొన్నవారు నిబ్బానా అత్యున్నతమైనదని చెబుతారు. ఒకరు ఇతరులకు హాని చేస్తే ఖచ్చితంగా సంచరించేవారు కాదు; ఒకరు మరొకరికి హాని చేస్తే సన్యాసి కాదు."
చివరగా, చివరి చరణం మతపరమైన ఆచారం మార్గం గురించి చెప్పాడు:
3. "దుర్వినియోగం చేయకూడదు, ఇతరులను గాయపరచకూడదు, క్రమశిక్షణ నియమాల ప్రకారం సంయమనం పాటించడం, భోజనం చేయడంలో మితంగా ఉండటం, ఏకాంత బస చేయడం, ఉన్నతమైన ఆలోచనలకు సంబంధించి శ్రమించడం, ఇది మేల్కొన్న వారి బోధ."
సాంప్రదాయ పాళీ వ్యాఖ్యానాల ప్రకారం, బుద్ధుడు ఇరవై సంవత్సరాల పాటు ఈ సారాంశాన్ని బోధించడం కొనసాగించాడు, ఆ తర్వాత ఆ సంప్రదాయం స్థానంలో సంఘ వారిచే క్రమశిక్షణా నియమావళిని పఠించడం ద్వారా మార్చబడింది. ప్రస్తుత రోజుల్లో మాఘ పూజ నాడు, బౌద్ధులు ఆదర్శవంతమైన, ఆదర్శప్రాయమైన సమాజాన్ని సృష్టించడాన్ని జరుపుకుంటారు.
చరిత్ర
పూర్వ-ఆధునిక కాలంలో సాంప్రదాయ బౌద్ధ సంఘాలు ఈ కార్యక్రమాన్ని ఎలా జరుపుకున్నాయో చాలా తక్కువగా తెలుసు, అయితే మాఘ పూజను లాన్ నా, లాన్ క్సాంగ్, ఈశాన్య థాయ్‌లాండ్‌లో గుర్తించి జరుపుకున్నారు. ఆరాధన పద్ధతులు బహుశా చాలా మారుతూ ఉండవచ్చు. ఆధునిక కాలంలో తెలిసిన మొదటి ఉదాహరణ థాయ్ రాజు రామ IV (1804-68) పాలనలో ఉంది, అతను దీనిని 1851లో ఒక వేడుకగా ప్రారంభించాడు. అతను మాఘ పూజ " ఒక ముఖ్యమైన సమావేశం, బౌద్ధమతంలో ఒక అద్భుతం అని ప్రస్తావించాడు. జ్ఞానవంతులు, జ్ఞానం ఉన్న వ్యక్తులు బుద్ధుడిని, 1,250 మంది ఆరాహంతులను గౌరవించడానికి ఈ అవకాశాన్ని ఉపయోగించుకున్నారు, ఇది విశ్వాసం, ఆవశ్యకత పునాది" గా భావిస్తారు. సాయంత్రం, వాట్ బోవోన్నివేట్ విహారా, వాట్ రచ్చప్రదిత్ దేవాలయాల నుండి 31 మంది సన్యాసులు ఓవడపాటిమొఖను పఠిస్తారు, ఉబోసోట్ (ఆర్డినేషన్ హాల్) చుట్టూ లాంతర్లను వెలిగిస్తారు, పాలీ, థాయ్ భాషలలో అదే ఓవడపాటిమొఖ గురించి ఉపన్యాసం ఇస్తారు. రాజు లేదా అతని ప్రతినిధి వార్షిక వేడుకలో చేరతారు. ఈ సందర్భంగా ఉపయోగించబడిన ఒక పారాయణ వచనం రామ IVకి ఆపాదించబడింది. థాయ్ బౌద్ధమతాన్ని కేంద్రీకరించడానికి, క్రమబద్ధీకరించడానికి నిరంతర ప్రయత్నంలో భాగంగా, రామ IV వారసుడు రామ V (1853-1910) ఈ అభ్యాసాన్ని విస్తరించాడు, ఎమరాల్డ్ బుద్ధ దేవాలయంలో జాతీయ వేడుకగా నిర్వహించాడు. 1913లో, అతను అధికారికంగా దీనిని ప్రభుత్వ సెలవు దినంగా ప్రకటించాడు అతను రాజభవనం కాకుండా ఇతర ప్రదేశాలలో వేడుకలను నిర్వహించడం ప్రారంభించాడు. 1937 నాటికి, వేడుక థాయ్‌లాండ్‌లో విస్తృతంగా నిర్వహించబడింది. కానీ 1957 నాటికి అది వాడుకలో లేదు. సుప్రీం పాట్రియార్క్-కాబోయే ప్లాడ్ కిట్టిశోభానో దానిని పునరుద్ధరించడంలో సహాయపడింది. థాయిలాండ్ నుండి, థెరవాడ బౌద్ధులు ఎక్కువగా ఉన్న పొరుగు దేశాలకు ఈ ఆచారం వ్యాపించింది.
మూలాలు
వర్గం:పండుగలు వర్గం:బుద్ధులు
అలీరాజ్‌పూర్
అలీరాజ్‌పూర్ గతంలో సంస్థానం. మధ్య భారతదేశంలోని భోపవర్ ఏజెన్సీలో భాగంగా ఉండేది. ఇది గుజరాత్, మహారాష్ట్రల సరిహద్దులకు సమీపంలో మధ్యప్రదేశ్ లోని మాళ్వా ప్రాంతంలో ఉంది. అలీరాజ్‌పూర్‌లోని విక్టోరియా వంతెన 1897 రాణి పరిపాలన వజ్రోత్సవం జ్ఞాపకార్థం నిర్మించారు.
జనాభా
2001 భారత జనగణన ప్రకారం, అలీరాజ్‌పూర్ జనాభా 25,161. జనాభాలో పురుషులు 52%, స్త్రీలు 48%, ఆరేళ్ళ లోపు పిల్లలు 15% ఉన్నారు.
చరిత్ర
బ్రిటీష్ రాజ్ కాలంలో అలీరాజ్‌పూర్ అలీరాజ్‌పూర్ సంస్థానానికి రాజధానిగా ఉండేది. 1947 సంవత్సరంలో స్వాతంత్ర్యం లభించిన తరువాత, అలీరాజ్‌పూర్ పాలక కుటుంబం ఢిల్లీకి తరలి వెళ్లింది, అలీ రాజ్‌పూర్ చివరి పాలకుడైన సురేంద్ర సింగ్ 1980 లలో స్పెయిన్‌లో భారత రాయబారిగా పనిచేశారు.
రవాణా
అలీరాజ్‌పూర్ నుండి ఇండోర్‌కు, సమీప జిల్లాలకూ చక్కటి రోడ్డు సౌకర్యాలున్నాయి.
2019 అక్టోబరు 30 న అలీరాజ్‌పూర్ నుండి వడోదర లోని ప్రతాప్‌నగర్‌కు కొత్త రైలు మార్గాన్ని ప్రారంభించారు.
మూలాలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
అగస్తియార్ జలపాతం
అగస్తియార్ జలపాతం తమిళనాడు రాష్ట్రంలోని తిరునల్వేలిలోని పాపనాశనం అనే ప్రాంతంలో ఉంది.
చరిత్ర
హిందూ పురాణం ప్రకారం, అగస్త్య అనే ముని శివుని దర్శనం కోసం తపస్సు చేసాడు. తన భక్తితో సంతోషించిన శివుడు తన భార్య పార్వతి దేవితో కలిసి దర్శనమిచ్చాడు. అప్పటినుంచి శివుడు ఈ స్థలాన్ని తన నివాసంగా చేసుకుని పాపన్‌సనాథర్ అని పిలిచాడు, ఈ ఆలయానికి సమీపంలో ఉన్న జలపాతానికి అగస్తియార్ పేరు మీదుగా అగస్తియార్ జలపాతం అని వచ్చింది. ఈ ప్రాంతంలోనే తమీరపారాణి అనే నది ప్రవహిస్తుంది.
మరొక పురాణం ప్రకారం, ఇక్కడ ఉన్న నదిలో ఉరోసమర్ అనే ఋషి పూలను విడిచిపెట్టాడు. మొదటి పువ్వు ఈ ప్రదేశంలో ఉన్న ఒడ్డుకు చేరుకుంది. ఆ ఒడ్డున ఆలయాన్ని స్థాపించి పూజలు చేసాడు.
మరిన్ని విశేషాలు
ఈ జలపాతం తమీరపారాణి నదికి చెందిన మొదటి సరస్సు. ఈ జలపాతం దగర్లో కలక్కాడ్ ముందంతురై టైగర్ రిజర్వ్కు ఉండడం వల్ల ఇక్కడికి పులులు సంచరిస్తుంటాయి. ఈ జలపాతం నుంచి ప్రవహించే జలాలు పాపన్సం హైడ్రో ఎలక్ట్రిక్ ప్రాజెక్ట్ వద్దకు, ఈ ప్రాంతానికి 43.33 మీ నిల్వ సామర్థ్యం కలిగిన పాపనాసం ఆనకట్టకు చేరుకుంటాయి. ఈ జలపాతాన్ని సందర్శకులు 365 రోజులు సందర్శించవచ్చు. ఎందుకంటే నీరు ఆనకట్ట నుండి వస్తుంది కాబట్టి వర్షాకాలం వల్ల నీటి ప్రవాహం పెద్దగా ప్రభావితం ఉండదు.
మూలాలు
వర్గం:తమిళనాడు జలపాతాలు వర్గం:తమిళనాడు పర్యాటక ప్రదేశాలు వర్గం:జలపాతాలు వర్గం:పర్యాటక ఆకర్షణలు వర్గం:భారతదేశపు పర్యాటక ప్రదేశాలు
కోవలం శాసనసభ నియోజకవర్గం
కోవలం శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం తిరువనంతపురం జిల్లా, తిరువనంతపురం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
ఇండియన్ ప్రీమియర్ లీగ్ - 2023
ఇండియన్ ప్రీమియర్ లీగ్ - 2023 దేశవాలీ టీ-20 లీగ్, ఈ టోర్నీ 2022 మార్చి 31 నుండి మే 29 వరకు జరిగింది. ఐపీఎల్ 16వ సీజ‌న్ లో తొలి మ్యాచ్ మార్చి 31న‌ అహ్మదాబాద్‌లోని నరేంద్ర మోదీ స్టేడియంలో గుజరాత్ టైటాన్స్, చెన్నై సూపర్ కింగ్స్ మధ్య జరిగింది. ఐపీఎల్ మ్యాచ్లు లీగ్ దశలో మొత్తం 70 మ్యాచ్లు మార్చి 31న నుండి మే 21 వరకు మొత్తం 12 వేదికల్లో జరిగాయి. ఐపీఎల్ లో మొత్తం 70 మ్యాచుల్లో శని, ఆదివారాల్లో 17 డబుల్ హెడర్స్ మ్యాచ్ లు (ఒకే రోజు రెండు మ్యాచ్ లు) జరిగాయి. డబుల్ హెడర్స్ మ్యాచ్ ఉన్న రోజుల్లో మధ్యాహ్నం 3.30 నిమిషాలకు, మిగిలిన రోజుల్లో రాత్రి 7.30 గంటలకు మ్యాచ్ లు ప్రారంభం అయ్యాయి.
ఐపీఎల్ - 2022లో పాల్గొన్న జట్లు & ఆటగాళ్లు
2.సన్ రైజర్స్ హైదరాబాద్ : మార్క్రమ్ (కెప్టెన్), గ్లెన్ ఫిలిప్స్, మార్కో జాన్సెన్, ఫజల్ హఖ్ ఫారుఖీ, హ్యారీ బ్రూక్, హెన్రిచ్ క్లాసెన్, ఆదిల్ రషీద్, అకీల్ హౌసీన్ (విదేశీ ఆటగాళ్లు). అబ్దుల్ సమద్, రాహుల్ త్రిపాఠి, అభిషేక్ శర్మ, వాషింగ్టన్ సుందర్, భువనేశ్వర్, కార్తీక్ త్యాగి, నటరాజన్, ఉమ్రాన్ మలిక్, మయాంక్ అగర్వాల్, అన్మోల్ ప్రీత్ సింగ్, మయాంక్ మర్కండే, వివ్రాంత్ శర్మ, మయాంక్ డాగర్, సమర్థ్ వ్యాస్, సన్వీర్, ఉపేంద్ర సింగ్, నితీశ్ కుమార్ రెడ్డి.
3.పంజాబ్‌ కింగ్స్: శిఖర్ ధావన్ (కెప్టెన్), షారుక్ ఖాన్, జానీ బెయిర్‌స్టో, ప్రభ్‌సిమ్రాన్ సింగ్, భానుకా రాజపక్స, జితేష్ శర్మ, రాజ్ బావా, రిషి ధావన్, లియామ్ లివింగ్‌స్టోన్, అథర్వ టైడ్, అర్ష్‌దీప్ సింగ్, బల్తేజ్ సింగ్, నాథన్ ఎల్లిస్, కగిసో రబడ, రాహుల్ చాహర్, హర్‌ప్రీత్ బ్రార్, సామ్ కరాన్‌, సికందర్ రజా, హర్‌ప్రీత్ భాటియా, విద్వత్ కెవెరప్ప, మోహిత్ రాఠి, శివమ్ సింగ్
4.ఢిల్లీ క్యాపిటల్స్: పృథ్వీషా, డేవిడ్ వార్నర్ (కెప్టెన్), మిచెల్ మార్ష్, రిలీ రోసౌ, ఫిల్‌ సాల్ట్‌, సర్ఫరాజ్ ఖాన్ (వికెట్ కీపర్), అక్షర్ పటేల్, అభిషేక్ పొరెల్ (వికెట్ కీపర్), కుల్దీప్ యాదవ్, అమన్ హకీమ్ ఖాన్, ఖలీల్ అహ్మద్, అన్రిక్ నోకియా, మనీష్ పాండే, పావెల్, లలిత్ యాదవ్, అన్రిచ్ నొర్జే, ఇషాంత్ శర్మ, ముకేష్ కుమార్.
5.రాజస్థాన్ రాయల్స్: సంజూ శాంసన్‌ (కెప్టెన్/వికెట్ కీపర్), జాస్ బట్లర్, యశస్వీ జైశ్వాల్‌, దేవధూత్ పడిక్కల్, షిమ్రోన్‌ హిట్‌మయర్, రియాన్ పరాగ్, జాసన్ హోల్డర్, రవిచంద్రన్ అశ్విన్, ట్రెంట్ బౌల్డ్, కేఎం అసిఫ్, ధ్రువ్ జురెల్, సందీప్ శర్మ, యుజ్వేంద్ర చహల్, జోష్ హేజిల్‌వుడ్, అనూజ్ రావత్.
6.గుజరాత్ టైటాన్స్: వృద్ధిమాన్ సహా (వికెట్ కీపర్), శుభ్‌మ‌న్ గిల్, సాయిసుదర్శన్‌, హార్దిక్‌ పాండ్యా (కెప్టెన్), విజయ్‌ శంకర్‌, రషీద్‌ ఖాన్, లిటిల్‌, మహమ్మద్‌ షమీ, అల్జారీ జోసెఫ్‌, డేవిడ్ మిల్లర్, రాహుల్ తెవాటియా, జోషువా లిటిల్, యశ్ దయాల్, అభినవ్ మనోహర్, శ్రీకర్ భరత్, జయంత్ యాదవ్, మోహిత్ శర్మ, మాథ్యూ వేడ్, నూర్‌ అహ్మద్, శివమ్‌ మావి, రవి శ్రీనివాసన్‌ సాయి కిషోర్‌
7.రాయల్ ఛాలెంజర్స్ బెంగళూర్: విరాట్ కోహ్లి, ఫాఫ్ డు ప్లెసిస్ (కెప్టెన్), షాబజ్ అహ్మద్, దినేశ్ కార్తీక్, కర్జ్ శర్మ, హర్షల్ పటేల్, ఆకాశ్ దీప్, రేస్ తోప్లే, మహ్మద్ సిరాజ్, మహిపాల్ లోమ్రోర్, గ్లెన్ మాక్స్‌వెల్, వనిందు హసరంగా, వేన్ పార్నెల్, విజయ్‌కుమార్ వైషాక్, మైఖేల్  బ్రేస్‌వెల్‌
8. లక్నో సూపర్ జెయింట్స్: కె.ఎల్. రాహుల్‌ (కెప్టెన్‌), డికాక్‌, స్టొయినిస్‌, అవేశ్‌ ఖాన్‌, మొహిసిన్‌ ఖాన్‌, హుడా, రవి బిష్ణోయ్‌, కైలీ మేయ‌ర్స్, దీప‌క్ హుడా, కృనాల్ పాండ్యా, మార్క‌స్ స్టోయినిస్, నికోల‌స్ పూర‌న్ (వికెట్ కీప‌ర్), కృష్ణ‌ప్ప గౌత‌మ్, మార్క్ వుడ్, ర‌వి బిష్ణోయ్, య‌శ్ ఠాకూర్, అవేశ్ ఖాన్, అయూష్ బ‌దొనీ, జయదేవ్‌ ఉనద్కత్‌, డానియెల్ సామ్స్, ప్రేర‌క్ మ‌న్క‌డ్, అమిత్ మిశ్రా, కరణ్‌ శర్మ, నవీన్ ఉల్ హక్
9. చెన్నై సూపర్ కింగ్స్: రుతురాజ్‌ గైక్వాడ్‌, బెన్‌ స్టోక్స్‌, డెవాన్ కాన్వే, రవీంద్ర జడేజా, అంబటి రాయుడు, శివమ్‌ దూబే,  ఎంఎస్. ధోనీ (కెప్టెన్‌, వికెట్ కీప‌ర్), తుషార్ దేశ్‌పాండే, మోయిన్ అలీ, మిచెల్ శాంట్న‌ర్, దీప‌క్ చాహ‌ర్, ఆర్ఎస్ హంగర్గేక‌ర్, డ్వేన్ ప్రిటోరియ‌స్, సుబ్రాన్షు సేనాప‌తి, షేక్ ర‌షీద్, అజింక్యా ర‌హానే, మతీషా పతిరణ, మహేశ్ తీక్షణ
10. కోల్‌కతా నైట్‌రైడర్స్: రహ్మానుల్లా గుర్బాజ్ (వికెట్‌ కీపర్‌), మన్‌ దీప్ సింగ్, నితీశ్ రాణా(కెప్టెన్), రింకు సింగ్, ఆండ్రీ రస్సెల్, శార్దూల్ ఠాకూర్, సునీల్ నరైన్, సౌథీ, అనుకుల్ రాయ్, ఉమేశ్ యాదవ్, వరుణ్ చక్రవర్తి, సుయాశ్‌ శర్మ, ఎన్ జగదీసన్, జాసన్ రాయ్, లాకీ ఫెర్గూసన్, మన్‌దీప్ సింగ్, వైభవ్ అరోరా, అనుకుల్ రాయ్, వెంకటేశ్ అయ్యర్, డేవిడ్ వైస్, కుల్వంత్ ఖేజ్రోలియా
మ్యాచ్‌లు
==ప్లేఆఫ్స్‌ ==
క్వాలిఫైయర్ 1
<section begin="మ్యాచ్71" />
మూలాలు
వర్గం:ఇండియన్ ప్రీమియర్ లీగ్
గౌలిగూడ బస్టాండ్
గౌలిగూడ బస్టాండ్ తెలంగాణ రాష్ట్ర రాజధాని హైదరాబాదు నగరంలో ఉన్న బస్టాండ్. దీనిని సిబిఎస్ లేదా సెంట్రల్ బస్ స్టేషను అని కూడా పిలుస్తారు. 1932 నుండి సెంట్రల్ బస్ స్టేషనుగా సేవలందించిన గౌలిగూడ బస్టాండ్ 2018, జూలై 5న కూలిపోయింది.
నిర్మాణం
దాదాపు 88 సంవత్సరాలుగా హైదరాబాదులో ఒక చారిత్రాత్మక చిహ్నంగా నిలిచి, అనేకమంది ప్రయాణికులకు సేవలందించిన గౌలిగూడ బస్టాండు (సీబీఎస్ హ్యాంగర్) ను ఏడవ నిజాం నవాబు మీర్ ఉస్మాన్ అలీఖాన్ 1930లో మూసీ నది పక్కన నిర్మించాడు. బట్లర్ మాన్యుఫ్యాక్చరింగ్ కంపెనీ (అమెరికా) నుంచి దిగుమతి చేసుకొని 350 అడుగుల పొడవుతో, 150 అడుగుల వెడల్పుతో, 60 అడుగుల ఎత్తులో అర్ధచంద్రాకారంలో విశాలంగా నిర్మించిన ఈ మిసిసిపీ హెలికాప్టరు హ్యాంగర్‌ను నిజాం తన వ్యక్తిగత ఎయిర్‌క్రాఫ్ట్ మెయింటెనెన్స్ కోసం ఉపయోగించేవాడు.
బస్ స్టేషనుగా
నాలుగెకరాల స్థలంలో 1.77 ఎకరాల విస్తీర్ణంలో నిర్మించిన ఈ గౌలిగూడ బస్టాండ్ హైదరాబాద్‌ లోనే మొట్టమొదటిది. 1932 జూన్‌లో 30 ప్లాట్‌ఫారాలతో 27 బస్సులతో, 166 మంది నిజాం రోడ్ ట్రాన్స్‌పోర్టు ఉద్యోగులతో ప్రారంభమైన గౌలిగూడ హ్యాంగర్ నుంచి ఇతర ప్రాంతాలకు బస్సుల నడిచాయి. 1951 నుండి రాష్ట్ర రోడ్డు రవాణ సంస్థ ఆధీనంలోకి వచ్చిన గౌలిగూడ బస్టాండ్, 1994లో మహాత్మా గాంధీ బస్ స్టేషన్ ఏర్పాటైన తరువాత హైదరాబాదు బస్సులకే పరిమితమైంది. 2006 వరకు జిల్లాల నుండి వచ్చే బస్సులు కూడా సీబీఎస్‌ లోనే ఆగేవి. నిత్యం రోజూ వివిధ డిపోలకు చెందిన 250కి పైగా బస్సులు, 85వేల మందికి పైగా ప్రయాణికులు రాకపోకలు సాగిస్తుంటారు.
శిధిలావస్థ - కూలడం
షెడ్ కోసం ఉయోగించిన ఇనుప రాడ్లు, బోల్టులు తుప్పు పట్టి శిథిలావస్థకు చేరాయి. ఈ విషయాన్ని గమనించిన అధికారులు ముందస్తు చర్యగా జూన్ 29న అక్కడి ప్రాంతాన్ని ఖాళీ చేయించి, బస్టాండును మూసివేశారు. 2018, జూలై 5 గురువారం తెల్లవారుజామున తుప్పుపట్టిన షెడ్డు భాగం భారీశబ్దంతో సగానికి చీలిపోయి కుప్పుకూలింది.
మూలాలు
వర్గం:హైదరాబాదు వర్గం:తెలంగాణ బస్ స్టేషన్లు వర్గం:1930 స్థాపితాలు
1946 భారతదేశానికి క్యాబినెట్ మిషన్
ఉద్దేశాలూ, ప్రతిపాదనలు
బ్రిటీష్ ఇండియాకు, భారతీయ ప్రావిన్సులకు చెందిన ఎన్నికైన ప్రతినిధులతో రాజ్యాంగాన్ని ఏర్పరిచే పద్ధతి గురించి, రాజ్యాంగ సభ ఏర్పాటును, ప్రధాన భారతీయ పార్టీల మద్దతుతో ఎగ్జిక్యూటివ్ కౌన్సిల్ ఏర్పాటు గురించి సన్నాహక చర్చలు చేయడం క్యాబినెట్ మిషన్ ఉద్దేశం.
భారత రాజ్యాంగ సభకు ఎన్నికైన రెండు అతిపెద్ద రాజకీయ పక్షాలైన భారత జాతీయ కాంగ్రెస్, ముస్లిం లీగ్ లతో చర్చలు చేసింది. రెండు రాజకీయ పక్షాలకు అంగీకారయోగ్యమైన అధికార బదిలీ గురించి, బ్రిటీష్ సమైక్యంగా ఉండడమా, విభజించడమా అన్న ప్రశ్నపైనా మిషన్ తో చర్చించాయి. గాంధీ, నెహ్రూ, పటేల్ నేతృత్వంలోని కాంగ్రెస్ బలమైన కేంద్ర ప్రభుత్వాన్ని, రాష్ట్ర ప్రభుత్వాల కన్నా ఎక్కువగా కేంద్రంలో అధికారాలు నెలకొనివుండడాన్ని ఆశించింది. జిన్నా నాయకత్వంలోని ఆలిండియా ముస్లిం లీగ్ భారతదేశాన్ని సమైక్యంగా ఉండనిచ్చి, ముస్లిములకు ప్రజాప్రాతినిధ్యం, శాసన వ్యవస్థల్లో అవకాశాల కల్పన వంటి రాజకీయ రాయితీలు కల్పించాలని కోరింది, అప్పటికే ఆ పార్టీ ప్రచారంతో ముస్లిముల్లో బ్రిటీష్ వారు అధికార బదిలీ చేయగానే బ్రిటీష్ రాజ్ నేరుగా హిందూ రాజ్ గా పరిణమిస్తుందన్న భావన ఏర్పడింది. కాంగ్రెస్ పార్టీ తాను హిందూ పక్షానికి ప్రతినిధినన్న నిర్వచనానికి అంగీకరించలేదు, జాతీయవాద పార్టీనైన తనలోని జాతీయవాద ముస్లిములను కూడా ముస్లిం ప్రతినిధులుగా భావించాలని ఆశించింది. కానీ ప్రభుత్వం ముస్లింలకు ఏకైక ప్రతినిధిగా ముస్లింలీగ్ ను భావిస్తూ వచ్చారు. ప్రాథమికమైన చర్చలు అంతటితో ముగియగా, మిషన్ కొత్త ప్రభుత్వ కూర్పు గురించి తన ప్రణాళికను 1946 మే 16న ప్రతిపాదించింది.
కేబినెట్ మిషన్ 1946 మార్చి 23న భారతదేశానికి, 1946 ఏప్రిల్ 2న ఢిల్లీకి వచ్చింది. మే మొదట వారంలో సిమ్లా కాన్ఫరెన్స్ తర్వాత 1946 మే 16లో ప్రణాళికలో మొదటి ప్రణాళిక, ప్రణాళికలోని వేర్వేరు అంశాలు కాంగ్రెస్, లీగ్ లకు ఆమోదం లేకపోవడంతో 1946 జూన్ 16న రెండవ ప్రణాళిక ప్రకటించారు.
మే 16 ప్రణాళిక
16 మే 1946న సమైక్యమైన భారత డొమినియన్ ను వదులైన ప్రావిన్సుల సమాఖ్య గురించిన ప్రతిపాదన ప్రముఖంగా దాన్ని ప్రకటించిన తేదీ పేరుతో ప్రాచుర్యం పొందింది:
జూన్ 16 ప్రణాళిక
1946 మే 16 నాటి ప్రణాళికలో దేశంలోని వివిధ పార్టీల ఆకాంక్షల మేరకు సమైక్య భారతదేశం ఉంది, కానీ కేంద్ర లెజిస్లేచర్ స్థాయిలో హిందువుల సంఖ్యాధిక్యత తీసివేసేలా, ప్రావిన్సులను అసమంగా గ్రూప్ చేశారంటూ, గ్రూపుల్లో ముస్లిం లీగ్కు ఆధిక్యత వస్తోందంటూ కాంగ్రెస్ వ్యతిరేకించింది. పైగా ప్రావిన్సులు కావాలంటే గ్రూపును విడిచివెళ్ళే అవకాశాన్ని నిర్వచించడంలో అస్సాం గ్రూపును వదలనివ్వకుండా బెంగాల్ ఓటువేస్తుందన్నది చాలా అసమంజసంగా వారికి కనిపించింది. ఈ ప్రణాళికలోని కొన్ని అంశాలకు కాంగ్రెస్ వేరే నిర్వచనాలు చెప్పడంతో, ఆయా నిర్వచనాలు ముస్లిం లీగ్ అంగీకరించలేదు. ఈ ప్రణాళికలో ముస్లిం లీగ్ ఏ విధమైన మార్పు చేయడానికీ అంగీకరించలేదు.
కాంగ్రెస్ పార్టీ కేంద్రంలో సమానాధిక్యాన్ని వ్యతిరేకిస్తూండడం, గ్రూపుల నుంచి విడిపోయే అవకాశాన్ని ప్రావిన్సులకు కల్పించేందుకు ముస్లిం లీగ్ ఒప్పుదల లేకపోవడం వంటి కారణాల వల్ల ప్రతిష్టంభన ఏర్పడడంతో బ్రిటీష్ వారు భారతదేశాన్ని హిందూ సంఖ్యాధిక్య భారతదేశం, తర్వాత్తర్వాత పాకిస్థాన్ గా పేరొందిన ముస్లిం సంఖ్యాధిక్య భారతదేశంగా విభజించే మరొక ప్రణాళికను 1946 జూన్ 16లో ప్రతిపాదించారు. ఈ ప్రతిపాదనలోనే భారతీయ సంస్థానాలు రెండు డొమినియన్లలో ఏదో ఒకదానిలో చేరేందుకు లేదంటే స్వతంత్రంగా ఉండిపోయేందుకు హక్కు ఉందన్న అంశమూ ఉంది.
ప్రతిస్పందనలు, అంగీకారం
కొత్త ప్రభుత్వ కూర్పును ప్రణాళికల ఆమోదం నిర్ణయించింది. కాంగ్రెస్ వర్కింగ్ కమిటీ అధికారికంగా రెంటిలో ఏ ప్రణాళికనూ అంగీకరించలేదు. 1946 మే 24 నాటి కమిటీ తీర్మానంలో కౌన్సిల్ ఏర్పాటు,
మూలాలు
వర్గం:భారతదేశంలో బ్రిటిషు పాలన
సాంగ్‌క్రాన్
సాంగ్‌క్రాన్ (థాయ్: เทศกาล สงกรานต์) థాయిలాండ్ దేశంలో జరుపుకునే నూతన సంవత్సర పండుగ. థాయ్ న్యూ ఇయర్ డే ప్రతి సంవత్సరం ఏప్రిల్ 13 న వస్తుంది, కానీ సెలవు దినాలు ఏప్రిల్ 14-15 న ఉంటాయి. "సంక్రాన్" అనే పదం సంస్కృత పదం "సంక్రాంత్" నుండి ఉద్భవించింది, దీని అర్థం "జ్యోతిష్య మార్గం"అని, పరివర్తన్ లేదా మార్పు అనే పదం మకర సంక్రాంతి నుండి తీసుకోబడింది, ఇది భారతదేశంలో వసంతకాలం రాక కోసం జరుపుకునే హిందూ పండుగ పేరు. ఇది జనవరి నెలలో వస్తుంది. ఈ జ్యోతిష్య చార్ట్ పెరుగుదల, దక్షిణ, ఆగ్నేయాసియాలోని అనేక క్యాలెండర్‌ల కొత్త సంవత్సరంతో బౌద్ధ / హిందూ సౌర కాలక్రమంతో సమానంగా ఉంటుంది. ఈ బౌద్ధ పండుగను థాయిలాండ్, మయన్మార్, లావోస్, ఇతర బౌద్ధ దేశాలలో జరుపుకుంటారు.
థాయ్‌లాండ్‌లో, సంక్రాన్ పండుగ సందర్భంగా, థాయ్‌లు తమ ఇళ్లను, బట్టలు, గ్రామ వీధులను శుభ్రం చేసి, ఆహారాన్ని సిద్ధం చేసి, ఆపై సన్యాసులకు దానం చేస్తారు.
నూతన సంవత్సర సంప్రదాయం
సంక్రాన్ పండుగ ప్రతీకాత్మక సంప్రదాయాలలో కెల్లా గొప్పది. పండుగ ఉదయం ప్రారంభమవుతుంది. సంక్రాన్ వద్ద, బౌద్ధ భక్తులు ఉదయాన్నే లేచి సమీపంలోని ఆశ్రమానికి (బౌద్ధ దేవాలయం) వెళతారు. అక్కడ, మఠం వెలుపల, చాలా మంది బిచ్చగాళ్ళు చేతిలో భిక్షాపాత్రలు పట్టుకుని వరుసలో నిలబడి ఉంటారు. బౌద్ధ భక్తులు వారి ముందు నిలబడి వారి భిక్షాటన గిన్నెలలో ఆహారాన్ని పంచుతారు. ఆ తరువాత, పెద్ద నగరాలు, వట్ధమ్మరం విహార ప్రజలు పంచశీలను స్వీకరిస్తారు, ధర్మం తెలుసుకుంటారు. విహారానికి డబ్బు సమర్పిస్తారు. ధర్మం గురించి చర్చలు, బోధనలు భిక్షువుల ద్వారా ప్రజలకు అందించబడతాయి. ఆ కార్యక్రమాలన్నీ రోజువారీ జీవితానికి సంబంధించినది.
మధ్యాహ్నం, ఆరాధకులు బుద్ధునిపై, సన్యాసులపై గులాబీలను కురిపిస్తారు. ఇది గౌరవానికి సంకేతం. బదులుగా, సన్యాసులు వారిని ఆశీర్వదిస్తారు. ఈ రోజున, పిల్లలు కూడా వారి తల్లిదండ్రులకు చిన్న బహుమతులు ఇస్తూ గౌరవాన్ని వ్యక్తం చేస్తారు. ప్రేమ, గౌరవాన్ని చూపించడానికి వారి శరీరాలపై రోజ్ వాటర్ చల్లుతారు. తల్లిదండ్రులు పిల్లలను ఆశీర్వదిస్తారు.
నీటి పండుగగా
ఈ సెలవుదినం ప్రధానంగా యువకులు జరుపుకునే నీటి పండుగకు ప్రసిద్ధి చెందింది. ప్రధాన రహదారులను మూసివేసి నీటి పోరాటాలకు వేదికలుగా ఉపయోగిస్తున్నారు. యువకులు, పెద్దలు ఒకరిపై ఒకరు నీళ్లు చల్లుకుంటూ ఈ సంప్రదాయంలో పాల్గొంటారు. సాంప్రదాయ కవాతులు నిర్వహించబడతాయి. కొన్ని ప్రదేశాలలో "మిస్ సంక్రాన్" కిరీటాన్ని అందుకుంటారు. ప్రతిసారి పోటీదారులు థాయ్ సంప్రదాయ దుస్తులను ధరించారు. సాంగ్‌క్రాన్ వేడుక ప్రతీకాత్మక సంప్రదాయాలతో సమృద్ధిగా ఉంటుంది. యోగ్యతతో ఉదయం ప్రారంభమవుతుంది. స్థానిక దేవాలయాలను సందర్శించడం మరియు బౌద్ధ సన్యాసులకు ఆహారం అందించడం సాధారణంగా ఆచారం. ఈ నిర్దిష్ట సందర్భంలో, బుద్ధుని విగ్రహాలపై, యువకులు, వృద్ధులపై నీరు పోయడం అనేది ఒక సాంప్రదాయ ఆచారం, ఇది శుద్ధీకరణ, ఒకరి పాపాలు, దురదృష్టాన్ని కడిగివేయడాన్ని సూచిస్తుంది. ఐకమత్యపు పండుగలా, దూరంగా వెళ్లిన వ్యక్తులు సాధారణంగా తమ ఆత్మీయులు, పెద్దల ఇంటికి తిరిగి వస్తారు అని నమ్మకం. పూర్వీకులకు గౌరవం ఇవ్వడం సాంగ్‌క్రాన్ సంప్రదాయంలో ముఖ్యమైన భాగం.
పోటీలు
సెలవుదినం నీటి పండుగకు ప్రసిద్ధి చెందింది. ప్రధాన వీధులు ట్రాఫిక్‌కు మూసివేయబడతాయి. నీటి పోరాటాలకు వేదికలుగా ఉపయోగించబడతాయి. యువకులు, వృద్ధులు ఒకరిపై ఒకరు నీటిని చల్లుకోవడం ద్వారా ఈ సంప్రదాయంలో పాల్గొంటారు. సాంప్రదాయ కవాతులు నిర్వహించబడతాయి. కొన్ని వేదికలలో "లేడీ సాంగ్‌క్రాన్" లేదా "మిస్ సాంగ్‌క్రాన్" కిరీటం చేస్తారు. ఇక్కడ పోటీదారులు సాంప్రదాయ థాయ్ దుస్తులను ధరిస్తారు.
మూలాలు
వర్గం:పండుగలు
సోనారంగ్ జంట దేవాలయాలు (బంగ్లాదేశ్)
సోనారంగ్ జంట దేవాలయాలు బంగ్లాదేశ్ లో గల మున్షిగంజ్ జిల్లాలోని టోంగిబారి ఉపజిల్లాలోని సోనారంగ్ గ్రామంలో ఉన్నాయి. ఒకే రాతి వేదికపై రెండు దేవాలయాలు పక్కపక్కనే ఉన్నాయి. ఈ రెండిటిలో పడమరది కాళీ దేవాలయం, తూర్పుది శివాలయం. పశ్చిమ దేవాలయం, తూర్పు దేవాలయం కంటే ఎత్తైనది, చతురస్రాకార గర్భగుడి పై సుమారు 15 మీటర్ల ఎత్తులో ఉంది. 5.35 చదరపు మీటర్లు, 1.94 మీటర్ల వెడల్పు గల వరండాను కలిగి ఉంది. తక్కువ అర్ధగోళ గోపురం చతురస్రాకార అభయారణ్యంపై కప్పబడి ఉంటుంది, దీని మీద అష్టభుజి శిఖరం కల్సా ఫినియల్స్‌తో సాధారణ శిఖరంతో కిరీటం చేయబడింది. ఇది ఇనుప కడ్డీతో స్థిరపడిన త్రిశూలంలో ముగుస్తుంది.
శిఖరం బయటి ఉపరితలం ప్లాస్టర్‌లో సెమీ-వృత్తాకార వంపు నమూనాతో అలంకరించబడింది, ఇది అన్ని వైపులా పునరావృతమవుతుంది. మొత్తం శిఖరం ప్రతి వంపు నమూనా క్రింద మూడు పావురాల రంధ్రాలతో నిండి ఉంటుంది.
మూలాలు
వర్గం:బంగ్లాదేశ్ లోని హిందూ దేవాలయాలు
దాములూరు
దాములూరు, ఎన్టీఆర్ జిల్లా, నందిగామ మండలం లోని గ్రామం. ఇది మండల కేంద్రమైన నందిగామ నుండి 13 కి. మీ. దూరం లోను, సమీప పట్టణమైన జగ్గయ్యపేట నుండి 49 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 512 ఇళ్లతో, 1817 జనాభాతో 692 హెక్టార్లలో విస్తరించి ఉంది. గ్రామంలో మగవారి సంఖ్య 882, ఆడవారి సంఖ్య 935. షెడ్యూల్డ్ కులాల సంఖ్య 754 కాగా షెడ్యూల్డ్ తెగల సంఖ్య 3. గ్రామం యొక్క జనగణన లొకేషన్ కోడ్ 588892. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది..
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. బాలబడి నందిగామలోను, ప్రాథమికోన్నత పాఠశాల, మాధ్యమిక పాఠశాల కొణతం ఆత్మకూరులోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల నందిగామలో ఉన్నాయి. సమీప వైద్య కళాశాల, మేనేజిమెంటు కళాశాల విజయవాడలోను, పాలీటెక్నిక్ నందిగామలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నందిగామలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
ప్రభుత్వ వైద్య సౌకర్యం
దాములూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో4ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు నలుగురు ఉన్నారు. ఒక ప్రైవేట్ ల్యాబ్ టెక్నీషియన్ ఉన్నారు
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
దాములూరులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి. జగ్గయ్యపేట, మధిర నుండి రోడ్దు రవాణా సౌకర్యం ఉంది. రైల్వేస్టేషన్:- తొండల గోపవరం. విజయవాడ 49 కి.మీ. దూరంలో ఉన్నాయి.
వంతెన
పల్లంపల్లి (వీరులపాడు మండలం)-దాములూరు గ్రామాల మధ్య, వైరా నదిపై 6.47 కోట్ల రూపాయల అంచనా వ్యయంతో, ఒక వంతెన నిర్మాణానికి 2016,జనవరి-7న శంకుస్థాపన నిర్వహించినారు. ఈ వంతెనను 210 మీటర్ల పొడవుతో, 12 ఖానాలతో నిర్మించుచున్నారు. [6]
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
దాములూరులో భూ వినియోగం కింది విధంగా ఉంది:
నీటిపారుదల సౌకర్యాలు
దాములూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
దాములూరులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, వేరుశనగ
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో కొలకలూరి విజయలక్ష్మి, సర్పంచిగా ఎన్నికైంది. నూతనంగా పంచాయతీ పాలకవర్గం ఏర్పడగానే, తొలి సమావేశంలోనే, అత్యవసరంగా గ్రామంలో అత్యవసరమైన పనులు చేయాలని తీర్మానం చేసి అమలుపరచారు. ఆ విధంగా గ్రామంలో పారిశుద్యం మెరుగు పరచారు. త్రాగునీటి మోటారుకు మరమ్మత్తులు చేయించారు.
గ్రామ ప్రముఖులు
మునేరు ప్రాజెక్ట్ కమిటీ మాజీ ఛైర్మన్ శ్రీ జొన్నలగడ్డ పుల్లారావు.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 1791. ఇందులో పురుషుల సంఖ్య 897, స్త్రీల సంఖ్య 894, గ్రామంలో నివాస గృహాలు 427 ఉన్నాయి. గ్రామ విస్తీర్ణం 692 హెక్టారులు.
వెలుపలి లింకులు
వర్గం:నందిగామ మండలంలోని గ్రామాలు వర్గం:ఆంధ్రప్రదేశ్ సీఆర్‌డీఏ గ్రామాలు
జూలియన్ రస్సెల్
జూలియన్ రస్సెల్ (సెప్టెంబర్ 8, 1857 - ఫిబ్రవరి 24, 1919) ఒక అమెరికన్ చిత్రకారుడు.
ప్రారంభ జీవితం
జూలియన్ రస్సెల్ సెప్టెంబర్ 8, 1857 న సర్రేలోని వాల్టన్-ఆన్-థేమ్స్‌లో జన్మించాడు. అతను శిల్పి విలియం వెట్‌మోర్ స్టోరీ, ఎమెలిన్ ( నీ ఎల్‌డ్రెడ్జ్) స్టోరీకి చిన్న పిల్లవాడు. అతని తోబుట్టువులలో సోదరుడు థామస్ వాల్డో స్టోరీ, సోదరి ఎడిత్ మారియన్ (నీ స్టోరీ), మార్కెస్ సిమోన్ పెరుజ్జి డి మెడిసి భార్య మార్చేసా పెరుజ్జీ డి మెడిసి.
అతను ఇంగ్లాండ్‌లోని ఆక్స్‌ఫర్డ్ విశ్వవిద్యాలయంలోని ఎటన్, బ్రాసెనోస్ కాలేజీలో చదువుకున్నాడు.
వ్యక్తిగత జీవితం
1891లో, ఒక అంతర్జాతీయ న్యాయవాది కుమార్తె అయిన ప్రఖ్యాత అమెరికన్ సోప్రానో ఎమ్మా ఈమ్స్‌ను వివాహం చేసుకొన్నాడు. ఈమ్స్ చైనాలోని షాంఘైలో జన్మించింది. మైనేలోని పోర్ట్‌ల్యాండ్, బాత్‌లో పెరిగింది. ఎమ్మా, రస్సెల్ 1907లో విడాకులు తీసుకున్నారు ఎమ్మా తరువాత ఎమిలియో డి గోగోర్జాను వివాహం చేసుకొన్నారు.
1909లో, అతను విక్టర్ అలెగ్జాండర్ సర్టోరి, అన్నీ లారెన్స్ గోర్డాన్ కుమార్తె అయిన ఎలైన్ సర్టోరి బోలెన్‌ను వివాహం చేసుకున్నాడు.
అతను 61వ ఏట ఫిలడెల్ఫియాలో మరణించాడు. అతన్ని ఫిలడెల్ఫియాలోని చెల్టెన్ హిల్స్ శ్మశానవాటికలో ఖననం చేశారు.
బాహ్య లింకులు
వర్గం:19వ శతాబ్దపు అమెరికన్ చిత్రకారులు వర్గం:1857 జననాలు వర్గం:1919 మరణాలు వర్గం:20వ శతాబ్దపు అమెరికన్ చిత్రకారులు వర్గం:ఇంగ్లీష్ పోర్ట్రెయిట్ చిత్రకారులు వర్గం:అమెరికన్ పోర్ట్రెయిట్ చిత్రకారులు
ప్రేమించు
ఈ సినిమా 2001 ఉత్తమ చిత్రంగా బంగారు నందిని గెల్చుకుంది.
కథ
మీనా (లయ) ఒక అంధురాలైన కళాశాల విద్యార్థిని. కానీ స్వతంత్ర భావాలు కలిగిన ఆడపిల్లగా, అందరితో సమానంగా జీవితం సాగిస్తుంటుంది. ఆమెకు సురేష్ (సాయి కిరణ్) తో పరిచయమౌతుంది. సురేష్ కు డాలీ అనే మరదలు ఉంటుంది. ఆమె తండ్రి (కోట శ్రీనివాసరావు) సురేష్ బాగా ధనవంతుడని పెళ్ళిచేసుకోమని కోరతాడు.
మీనా యూనివర్శిటీ మొదటి ర్యాంకుతో చదువు పూర్తి చేసుకుని లాయర్ వృత్తిని చేపడుతుంది. మీనా, సురేష్ ల స్నేహం గురించి తెలుసుకున్న మీనా తండ్రి వాసు (మురళీమోహన్) వారిద్దరికీ పెళ్ళి చేద్దామని సురేష్ ఇంటికి వెళతాడు. అక్కడ సురేష్ ను పెంచి పెద్ద చేసిన అత్తను తాను విడాకులిచ్చిన భార్య కౌసల్య (లక్ష్మి (నటి)) గా గుర్తిస్తాడు. మీనా పుట్టుక తోనే చూపు ఉండకపోవడంతో ఆమె తల్లి ఆమెను అనాథాశ్రమంలో వదిలేయాలనుకుంటుంది. ఆమె తండ్రి దానికి అంగీకరించక భార్యతో విడాకులు తీసుకుని ఆమెను పెంచి పెద్ద చేస్తాడు. మిగతా కథంతా మీనా తల్లి మనసును మార్చి సురేష్ ను ఎలా పెళ్ళిచేసుకున్నదీ, కుటుంబాన్ని ఎలా ఒక్కటి చేసింది అనేదే.
బయటి లింకులు
వర్గం:తెలుగు సినిమాలు వర్గం:రామానాయుడు నిర్మించిన సినిమాలు
వెస్ట్రన్ ఇండియా ప్లైవుడ్స్
కేరళలో వున్న రిజర్వ్ బ్యాంకు ఇలా కరెన్సీ నోట్లను తగులబెడుతున్నదని గమనించిన ఈ ప్యాక్టరీ వారు ఈ విషయం గమనించిన స్థానికంగా వున్న వెస్టర్న్ ఇండియా ఫ్లైవుడ్ అనే సంస్థ ఆ పాత నోట్లను కాగితం గుజ్జు(పల్ప్)గా మార్చి హార్డ్ బోర్డులను తయారు చేయడానికి గల అవకాశాలను పరిశీలించదలచి ప్రయోగాలను చేపట్టింది. వారి పరిశోధన ఫలించి, సాధారణ కాగితం కన్నా దళసరిగా వున్న ఈ కరెన్సీ కాగితంతో నాణ్యమైన అట్టల తయారీకి ఉపయోగించ మొదలెట్టారు. రిజర్వ్ బ్యాంకు వారిని సంప్రదించి ఆ చిత్తు కరెన్సీని తమకు ఆమ్మే ఏర్పాటు చేసుకున్నారు. ప్రస్తుత కాలంలో రద్దయిన పెద్ద నోట్లన్నీ చివరి గమ్యంగా రిజర్వ్ బ్యాంకు శాఖలకు చేరుతున్నాయి. రిజర్వ్ బ్యాంకు వారు వాటిని ముక్కలుగా చేసి వెస్టర్న్ ఇండియా ప్లైవుడ్ కంపెనీకి అమ్మేస్తున్నారు. ఆ విధంగా ఈ కంపెనీ రిజర్వ్ బ్యాంకు నుండి పెద్ద మొత్తంలో ముక్కలు చేసిన రద్దయిన కరెన్సీ నోట్లను పెద్ద మొత్తంలో కొనుగోలు చేసి అట్టలుగా, హార్డ్ బోర్డ్ షీట్లుగాను తయారు చేసి దేశ వ్యాప్తంగా సరపరా చేస్తున్నది. దీని వలన వాతావరణ కాలుష్యాన్ని ఆపగలగడమే కాకుండా కాగితాన్ని పునర్వినియోగంలోకి తేవడము మంచి విషయమే.
వెస్టర్న్ ఇండియా ప్లైవుడ్స్ ప్యాక్టరీ కేరళ రాష్ట్రంలోని కానూర్ జిల్లాలోని వలపట్టణం నది ఒడ్డున ఉంది. ఇది దేశంలో వున్న పురాతన హార్డ్ బోర్డ్ ప్యాక్టరీలలో ఇది ఒకటి. కానీ రద్దయిన కరెన్సీ నోట్లతో హార్డ్ బోర్డులను తయారు చేసే ప్యాక్టరీ మాత్రము మన దేశంలో ఇదొక్కటే. అందుచేత వెస్టర్న్ ఇండియా ప్లైవుడ్స్ అనే లోగో వున్న హార్డ్ బోర్డ్ కనబడితే అది మన కరెన్సీ నోట్లతో తయారు కాబడినదని గుర్తించాలి.
వెలుపలి లంకెలు
వర్గం:కేరళ వర్గం:కర్మాగారాలు వర్గం:పరిశ్రమలు
నిమ్మలూరి భాస్కరరావు
మాజీ మావోయిస్టు నిమ్మలూరి భాస్కరరావు స్వస్థలం నరసరావుపేట. భాస్కరరావు తండ్రి నిమ్మలూరి నారాయణమూర్తి నరసరావుపేట రాజావారికోట మేనేజరుగా 40 ఏళ్లపాటు పనిచేశారు. నరసరావుపేట తాలూకాలో రెవెన్యూ ఇన్‌స్పెక్టర్‌గా కొంతకాలం పనిచేశారు. 1977 నుంచి పీపుల్స్‌వార్ నేతలు కేజీ సత్యమూర్తి, కొండపల్లి సీతారామయ్యతో కలిసి పనిచేశారు. 1970వ దశకంలో లిన్‌పియావో పేరుతో దళాన్ని ఏర్పాటుచేశారు. 1991లో భాస్కరరావును పోలీసులు అరెస్టు చేశారు. ప్రతిచర్యగా వార్ నేతలు అప్పటి కేంద్ర మంత్రి పి.శివశంకర్ కుమారుడు, అప్పటి మలక్‌పేట శాసన సభ్యులు పి.సుధీర్‌కుమార్‌ను కిడ్నాప్ చేసి భాస్కరరావును విడిపించుకున్నారు. 1973, డిసెంబరు 30వ తేదీన జిల్లెళ్ళమూడి అమ్మ వారి సంస్థానంపై అర్ధరాత్రి పొగబాంబు విసిరి దాడిచేశారు. ఐ పీ ఎస్‌ వ్యాస్‌, చెరుకుపల్లి పోలీస్‌ స్టేషన్‌పై దాడి తదితర కేసుల్లో ఆయన నిందితుడిగా ఉన్నారు. 1994లో అప్పటి ముఖ్యమంత్రి కోట్ల విజయభాస్కరరెడ్డి ఎదుట భాస్కరరావు లొంగిపోయి జనజీవన స్రవంతిలోకి వచ్చారు. అతని తలపై ఉన్న రూ. 8 లక్షల రివార్డును ఆయనకే అందజేశారు. తర్వాత గుంటూరు జిల్లా నర్సరావుపేటలో హలోబ్రదర్స్ పేరుతో వస్తద్రుకాణం నిర్వహించారు. 2005 నుంచి విజయవాడలోని కృష్ణలంక శంకరమఠం వీధిలో కుమారుడి వద్ద ఉంటున్నారు. ఆయనకు ఇద్దరు కుమారులు, ఒక కుమార్తె ఉన్నారు. ‘అజ్ఞాత సూరీడు ’ పేరుతో కవితలు రాశారు.2.6.2011 న కన్ను మూశారు. ఆయన రాసిన కవిత్వం మొత్తంగా సేకరించి ఈ మద్యనే జీవితం ఒక్కటే...యుద్ధాలే అనేకం పేరుతో సమగ్ర కవితా సంకలనం విడుదలైంది.
వర్గం:2011 మరణాలు వర్గం:మావోయిస్టులు
సూర్యోదయాస్తమయాలు
thumb|సూర్యోదయం దృశ్యచిత్రం భూమి రోజూ వారీ భ్రమణం వలన: సూర్యోదయం : సూర్యుని ఎగువనున్న భాగము హోరిజోన్ కి పైకి దర్శనమిచ్చే సమయాన్ని సూర్యోదయం అని అంటారు.
సూర్యాస్తమయం : సూర్యుని ఎగువనున్న భాగము హోరిజోన్ కి దిగువునకు మాయమయ్యే సమయాన్ని సూర్యాస్తమయం అని అంటారు.
వ్యత్యాసాలు :
సూర్యోదయానికి సూర్యాస్తమయానికి మధ్య వ్యత్యాసం ఏమియును లేదు. సూర్యుడు తూర్పు వైపు ఉదయిస్తాడు, పడమర వైపు అస్తమిస్తాడు. ఇదే ముఖ్యమైన వ్యత్యాసం. సూర్యోదయ సమయం లో సూర్యుడికి దగ్గరగా ఉన్న ఆకాశం నీలం రంగు లో ఉంటుంది. సూర్యాస్తమయ సమయం లో సూర్యుడికి దగ్గరగా ఉన్న ఆకాశం ఎరుపురంగు లో ఉంటుంది.
కారణం :
సూర్యుడు తూర్పు దిక్కున ఉదయించడానికి పడమర దిక్కున అస్తమించడానికి గల కారణం గ్రహాల భ్రమణం.
ఉపయోగాలు :
శారీరిక, మానసిక ఆరోగ్యాన్ని మెరుగుపరుచుకోవడానికి రోజూ సూర్యోదయాన్ని, సూర్యాస్తమయాన్ని వీక్షించడం అద్భుతమైన మార్గము.
రోజూ సూర్యోదయాన్ని, సూర్యాస్తమయణాన్ని వీక్షించడం వలన రోజు అంతా మంచి మానసిక స్ధితి కలిగి ఉంటారు. ఒత్తిడి నుండి విముక్తి కూడా లభిస్తుంది.
రంగులు :
గాలిలో వుండే దుమ్ము, కాలుష్యం వలన సూర్యుడి నుండి భూమి మీద పడే వెలుతురి తీవ్రత తగ్గుతుంది. దీనివలన సూర్యోదయ సూర్యాస్తమయ సమయాలలో వచ్చే రంగుల తీవ్రతను కూడా తగ్గింస్తుంది.
వాతావరణంలో మబ్బులు ఉంటే సూర్యోదయ, సూర్యాస్తమయ సమయాలలో రంగులలో తీవ్రత తక్కువ ఉంటుంది.
గాలి లో ఏ దుమ్ము ధూళి లేకుండా స్వచ్చముగా ఉంటే రంగులు కూడా స్పష్టంగా ఉండి మానవులను ఉత్సాహపరుస్తాయి.
వివిధ దేశాలు :
ప్రపంచంలో న్యూజిలాండ్ దేశం లో మొట్టమొదట సూర్యోదయం అవుతుంది. అమెరికన్ సమోవా అనే దేశములో అందరికన్నా చివరిగా సూర్యోదయం అవుతుంది.
భారతదేశంలో  అరుణాచల్ ప్రదేశ్ రాష్ట్రంలో మొదట సూర్యోదయం అవుతుంది. గుజరాత్ లో చివరగా అవుతుంది.
మూలాలు
వర్గం:ప్రకృతి వర్గం:భౌగోళికము
సర్క్యులర్ పార్కు
సర్కులర్ పార్క్ (ఆంగ్లం:Circular Park) ఆర్మేనియా రాజధాని యెరెవాన్ నగరంలోని కెంట్రాన్ జిల్లాలో ఉన్న ఒక ప్రజా పార్కు. దీనిని యూత్ పార్క్ అని కూడా పిలుస్తారు. ఇది టిగ్రన్ మేట్స్ వీధిలో దక్షిణాన కేథడ్రాల్ ఆఫ్ సెయింట్ గ్రెగరీ వద్ద ప్రారంభమయ్యు మాష్టోత్స్ అవెన్యూలో ఉత్తరాన ఉన్న పాప్లావ్ సరస్సు వద్ద ముగుస్తుంది. ఈ పార్కు ఖాన్జియన్, యెర్వాండ్ కోచార్, అలెక్స్ మానోగియన్, మోస్కోవియన్, ఇసాహక్యాన్ వీధుల వెంట ఉంది. యెరెవాన్ దిగువ పట్టణం యొక్క తూర్పు భాగంలో ఒక సగం వృత్తాకార ఆకారపు ఉద్యానవనాన్ని ఇది ఏర్పాటు చేస్తుంది. ఈ ఉద్యానవనం సుమారు 2500 మీటర్ల పొడవు మరియు120 మీటర్ల వెడల్పును కలిగి ఉంటుంది.
సర్కులర్ పార్క్ లోని ప్రసిద్ధ నిర్మాణాలు
ఈ పార్కులో నడక దారిపై అక్టోబరు 2012 లో ఆరుగురు ప్రముఖ అర్మేనియన్ల యొక్క  విగ్రహాలను ప్రదర్శించారు, వారు: బోహ్హోస్ నుబర్, అలెగ్జాండర్ మన్తాషియన్, అలెక్స్ మనోవోగియన్, కలోస్టె గుల్బెంకీయన్, మైకెల్ అరామ్యాంట్స్, హోవ్హన్నెస్ లాజరియన్.
సర్కులర్ పార్కులో అంతర్గత క్రీడా సముదాయం నిర్మాణంలో ఉంది (2013 నాటికి).
మూలాలు
వర్గం:ఆర్మేనియా పార్కులు
డబ్ల్యు.సి.బెనర్జీ
1885లో బొంబాయిలో డిసెంబరు 28 నుండి 31 వరకు జరిగిన భారత జాతీయ కాంగ్రెస్ మొదటి సభకు అతను అధ్యక్షత వహించాడు. కలకత్తాలో జరిగిన 1886 సభలలో అతను తన పనిని చక్కగా సమన్వయం చేసుకోవడానికి ప్రతి కార్యాచరణ పరిధిలో కాంగ్రెస్ స్థాయీ సంఘాలను ఏర్పాటు చేయాలని ప్రతిపాదించాడు. ఈ సందర్భంగా కాంగ్రెస్ తన కార్యకలాపాలను రాజకీయ విషయాలకే పరిమితం చేయాలని అతను సూచనలు చేసాడు. అతను అలహాబాద్‌లో జరిగిన భారత జాతీయ కాంగ్రెస్ 1892 సభలకు మళ్లీ అధ్యక్షుడయ్యాడు. ఆ సభలలో రాజకీయ స్వేచ్ఛ కోసం భారతదేశం నిరూపించుకోవలసిన స్థానాన్ని అతను ఖండించాడు.
అతను బ్రిటన్ వెళ్లి ప్రివీ కౌన్సిల్ ముందు న్యాయవాది వృత్తి చేసాడు. అతను లండన్ బ్రిటిష్ కమిటీ ఆఫ్ కాంగ్రెస్, దాని పత్రికలకు ఆర్థిక సహాయం చేసాడు. 1865లో దాదాభాయ్ నౌరోజీ లండన్ ఇండియన్ సొసైటీని స్థాపించాడు. బొన్నర్జీని దాని ప్రధాన కార్యదర్శిగా నియమించాడు. బొన్నర్జీ అతనితో పాటు కాంగ్రెస్ అధ్యక్షుడు నౌరోజీ అయినప్పుడు, ఎర్డ్లీ నార్టన్ విలియం డిగ్బీ లండన్‌లో కాంగ్రెస్ శాఖకు చెందిన కాంగ్రెస్ పొలిటికల్ ఏజెన్సీని ప్రారంభించారు. అతను 1892 యునైటెడ్ కింగ్‌డమ్ సార్వత్రిక ఎన్నికల్లో బారో ఫర్నేస్ సీటుకోసం లిబరల్ పార్టీ అభ్యర్థిగా పోటీ చేయడంలో విఫలమయ్యాడు1893లో, నౌరోజీ, బెనర్జీ, బద్రుద్దీన్ త్యాబ్జీ ఇంగ్లాండ్‌లో భారతీయ పార్లమెంటరీ కమిటీని స్థాపించారు.
ప్రారంభ రోజుల్లో
వోమేష్ చంద్ర బోన్నర్జీ ఓరియంటల్ సెమినరీ, హిందూ పాఠశాలలో చదువుకున్నాడు. 1859లో అతను హేమాంగిని మోతీలాల్‌ను వివాహం చేసుకున్నాడు. 1862లో కలకత్తా సుప్రీంకోర్టు న్యాయవాదులు డబ్ల్యుపి గిలాండర్స్ సంస్థలో గుమస్తాగా చేరడంతో అతని జీవిత గమనం ప్రారంభమైంది.ఆ వృత్తిలో అతను న్యాయ చట్టంపై మంచి పరిజ్ఞానాన్ని సంపాదించాడు.అది అతని తరువాతి కెరీర్‌లో బాగా సహాయపడింది.1864లో బొంబాయికి చెందిన మిస్టర్ ఆర్. జె. జిజిభాయ్ స్కాలర్‌షిప్ ద్వారా ఇంగ్లాండ్‌కు వెళ్లాడు.అక్కడ అతను ఇన్స్ ఆఫ్ కోర్టు పాఠశాలలోని మిడిల్ టెంపుల్‌లో న్యాయవాదవృత్తి అభ్యాసంకోసం చేరాడు.1867 జూన్ లో న్యాయవాదుల సంఘంలో చేరాడు. 1868 లో కలకత్తాకు తిరిగి వచ్చిన తరువాత, అతను కలకత్తా హైకోర్టు న్యాయవాది సర్ చార్లెస్ పాల్‌ వద్ద సహాయకుడిగా చేరాడు. 1868 లో కలకత్తాకు తిరిగివచ్చిన తరువాత, అతను కలకత్తా హైకోర్టు న్యాయవాది సర్ చార్లెస్ పాల్‌ వద్ద సహాయకుడిగా చేరాడు మరొక న్యాయవాది, జెపి కెన్నెడీ బోన్నర్జీ న్యాయవాది వృత్తిలో ఖ్యాతిని స్థాపించడానికి బాగా సహాయపడ్డాడు.కొన్ని సంవత్సరాలలోనే అతను ఉన్నత న్యాయస్థానంలో అత్యంత ప్రతిభకలిగిన న్యాయవాదిగా పేరుగడించాడు. అతను న్యాయవాదుల స్థాయీసంఘం సభ్యుడుగా వ్యవహరించిన మొదటి భారతీయుడు.దీనిలో అతను 1882,1884,1886,1887 సంవత్సరాలలో నాలుగుసార్లు బాధ్యతలు నిర్వర్తించాడు.
1883 లో కలకత్తా హైకోర్టులో సురేంద్రనాథ్ బెనర్జీకి వ్యతిరేకంగా కోర్టు ధిక్కార కేసులో ప్రఖ్యాతిగాంచాడు. వోమేష్ చంద్ర బోన్నర్జీకి సురేంద్రనాథ్ బెనర్జీ, కలకత్తా విశ్వవిద్యాలయం సహచరుడు, దాని న్యాయ అధ్యాపకులకు అధ్యక్షుడిగా ఉన్నాడు. తరుచుగా శాసన మండలి తరుపున ప్రాతినిధ్యం వహిస్తాడు. వోమేష్ చంద్ర బోన్నర్జీ 1901లో కలకత్తా బార్ నుండి రిటైర్ అయ్యాడు.
భారత జాతీయ కాంగ్రెస్ అధ్యక్షుడిగా
1885 డిసెంబరు 28 నుండి 31 వరకు బొంబాయిలో జరిగిన భారత జాతీయ కాంగ్రెస్ మొదటి సభకు అతను అధ్యక్షత వహించాడు. ఆ సభకు 72 మంది సభ్యులు హాజరయ్యారు దాదాభాయ్ నౌరోజీ అధ్యక్షతన 1886 లో కలకత్తాలో జరిగిన సభలో అతను తన పనిని చక్కగా సమన్వయం చేసుకోవడానికి ప్రతి ప్రావిన్స్‌లో కాంగ్రెస్ స్థాయీ సంఘాలను ఏర్పాటు చేయాలని ప్రతిపాదించాడు. ఈ సందర్భంలోనే అతను కాంగ్రెస్ కోసం వాదించాడు సామాజిక సంస్కరణల ప్రశ్నను ఇతర సంస్థలకు వదిలిపెట్టి, రాజకీయ కార్యకలాపాలకు మాత్రమే దాని కార్యకలాపాలను పరిమితం చేయాలని గట్టిగా నొక్కిచేప్పాడు. అతను అలహాబాద్‌లో 1892 సభలో మళ్లీ భారత జాతీయ కాంగ్రెస్ అక్కడ రాజకీయ స్వేచ్ఛ కోసం భారతదేశం విలువైందని నిరూపించాల్సిన స్థానాన్ని ఖండించాడు. అతను బ్రిటన్ వెళ్లి ప్రివి కౌన్సిల్ ముందు న్యాయవాదిగా పనిచేసాడు. అతను బ్రిటిష్ కమిటీ ఆఫ్ కాంగ్రెస్ లండన్లోని దాని పత్రికలకు ఆర్థిక సహాయం చేసాడు. 1865 లో దాదాభాయ్ నౌరోజీ లండన్ ఇండియన్ సొసైటీని స్థాపించి, దానికి బోన్నర్జీని ప్రధాన కార్యదర్శిగా నియమించాడు. 1866 డిసెంబరులో, నౌరోజీ దానిని రద్దు చేసి, ఈస్ట్ ఇండియన్ అసోసియేషన్‌ను ఏర్పాటు చేశాడు.బొనర్జీతో పాటు కాంగ్రెస్ అధ్యక్షుడు నౌరోజీ మారినప్పుడు, ఎర్డ్లీ నార్టన్ విలియం డిగ్బే కాంగ్రెస్ రాజకీయ ఏజెన్సీ, లండన్ లో కాంగ్రెస్ ఒక శాఖను ప్రారంభించింది. అతను క్రోయిడాన్‌లో నివసించిన అతని నివాసానికి ఖిదీర్‌పూర్ పేరు పెట్టాడు. లిబరల్ పార్టీ 1892 లో బారో, ఫర్నేస్ సీటు కోసం అతడిని తన అభ్యర్థిగా చేసింది. టోనర్ అభ్యర్థి చార్లెస్ కైజర్ చేతిలో బోన్నర్జీ ఓడిపోయాడు. అదే ఎన్నికల్లో నౌరోజి ఫిన్స్‌బరీ సెంట్రల్ నియోజకవర్గంలో గెలిచి, తన సమీప ప్రత్యర్థిని 5 ఓట్ల స్వల్ప తేడాతో ఓడించాడు.నౌరోజీ బ్రిటిష్ పార్లమెంటులో మొదటి భారతీయ సభ్యుడు అయ్యాడు.1893 లో, నౌరోజీ, బోన్నర్జీ, బద్రుద్దీన్ త్యాబ్జీ ఇంగ్లాండ్‌లో భారత పార్లమెంటరీ కమిటీని స్థాపించారు.
వ్యక్తిగత జీవితం
అతని కుమార్తె జానకి మజుందార్ (నీ బోనర్జీ) కేంబ్రిడ్జ్ విశ్వవిద్యాలయం, న్యూన్హామ్ కళాశాలలో సహజ శాస్త్రం, రసాయన శాస్త్రం, జంతుశాస్త్రం, శరీరధర్మశాస్త్రం చదివింది. అతని కుమార్తె, సుశీల అనితా బొన్నర్జీ వైద్యురాలు, టీచర్.
మరణం
అతను 1906 జూలై 21 న తన ఇంటి కిడ్డెర్‌పోర్‌లో మరణించాడు. భార్య హేమాంగిని క్రైస్తవ మతంలోకి మారినప్పటికీ, బొన్నర్జీ హిందువుగానే ఉండిపోయాడు. అతని కోరిక మేరకు ఇంగ్లాండ్‌లో మతరహిత సమాధి చేయబడ్డాడు.హేమాంగిని అతని మరణం తర్వాత భారతదేశానికి తిరిగి వచ్చి 1910 లో మరణించింది. వారి వారసులు భారతదేశం, బ్రిటన్‌లో నివసిస్తున్నారు.
వెలుపలి లంకెలు
వర్గం:భారత జాతీయ కాంగ్రెసు అధ్యక్షులు వర్గం:1906 మరణాలు వర్గం:1844 జననాలు వర్గం:న్యాయవాదులు వర్గం:భారత జాతీయ కాంగ్రెస్ నాయకులు వర్గం:రాజకీయ నాయకులు వర్గం:స్వాతంత్ర్య సమర యోధులు వర్గం:కోల్‌కతా వ్యక్తులు వర్గం:పశ్చిమ బెంగాల్ వ్యక్తులు
భారత ఉపరాష్ట్రపతులు- జాబితా
భారత ఉపరాష్ట్రపతి పదవిని అధిరోహించిన వారి జాబితా.
ఇవి కూడా చూడండి
వర్గం:భారత ఉపరాష్ట్రపతులు
నెయ్యట్టింకర శాసనసభ నియోజకవర్గం
నెయ్యట్టింకర శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం తిరువనంతపురం జిల్లా, తిరువనంతపురం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
రాయ్‌సేన్
రాయ్‌సేన్ మధ్యప్రదేశ్ రాష్ట్రం రాయ్‌సేన్ జిల్లా లోని పట్టణం. ఇది రాయ్‌సేన్ జిల్లా ముఖ్యపట్టణం. ఒక కొండ పైన ఉన్న భారీ కోటను బట్టి పట్టణానికి ఈ పేరు వచ్చింది. పట్టణం ఈ కొండ పాదాల వద్ద ఉంది. ఈ పేరు బహుశా రాజవాసిని లేదా రాజశయన్ (రాజ నివాసం) ల నుండి రూపాంతరం చెంది ఉండవచ్చు. రాయ్‌సేన్ జిల్లాలో చూడవలసిన ప్రసిద్ధ ప్రదేశాలు రాయ్‌సేన్ కోట, దర్గా, సాంచి స్థూపం. రాయ్‌సేన్ పట్టణం రాష్ట్ర రాజధాని భోపాల్ నుండి 45.5 కి.మీ. దూరంలో ఉంది.
రాయ్‌సేన్ కోట
రాయ్‌సేన్ కోట ఒక కొండ శిఖరంపై ఉంది. ఇక్కడి శివాలయం మహాశివరాత్రి వేడుకలకు ప్రసిద్ది చెందింది. పని చేసే స్థితిలో ఉన్న పురాతన ఫిరంగి కూడా కొండపై ఉంది. రంజాన్ మాసంలో సూర్యాస్తమయాన్ని ప్రకటించేందుకు దీన్ని వాడుతారు
జనాభా వివరాలు
2001 జనగణన ప్రకారం, రాయ్‌సేన్ జనాభా 35,553. జనాభాలో పురుషులు 53%, స్త్రీలు 47%. రాయ్‌సేన్ అక్షరాస్యత 66%. ఇది జాతీయ సగటు 59.5% కంటే ఎక్కువ: పురుషుల అక్షరాస్యత 72%, స్త్రీల అక్షరాస్యత 59%. జనాభాలో 15% మంది ఆరేళ్ళ లోపు పిల్లలు.
నందిత బన్న
నందిత బన్న సింగపూర్ కు చెందిన మోడల్, ప్రవాస భారతీయురాలు. ఆమె 18 సెప్టెంబర్ 2021న మిస్‌ యూనివర్స్‌ సింగపూర్‌ - 2021 కిరీటాన్ని గెలుచుకుంది.
జననం, కుటుంబ నేపథ్యం, విద్యాభాస్యం
నందిత బన్న 2000లో సింగపూర్లో జన్మించింది. ఆమె స్వస్థలం ఆంధ్రప్రదేశ్ రాష్ట్రం, శ్రీకాకుళం నగరంలోని చిన్నబజారు, దూదివారి వీధి. నందిత తల్లిదండ్రులు ఫణి మాధురి, గోవర్ధన్‌లు ఉద్యోగరీత్యా 25 సంవత్సరాల క్రితం సింగపూర్‌ వెళ్లి స్థిర పడ్డారు. ఆమె నాన్న సింగపూర్‌లో ఏవియేషన్‌ సప్లై చెయిన్‌ సీనియర్‌ మేనేజర్‌గా, తల్లి సివిల్‌ ఇంజినీరుగా పని చేస్తుంది.
నందిత బన్న విద్యాభాస్యం 2000లో సింగపూర్‌లో ప్రారంభించింది. ఆమె తలితండ్రులు తనకు తెలుగు సంస్కృతి, సంప్రదాయాల గురించిన అవగాహన కల్పించడం కోసం విశాఖపట్నంలోని టింఫనీ స్కూల్లో 5, 6, 7 తరగతులు చదివించారు. నందిత తర్వాత సింగపూర్‌లో ప్రతిష్ఠాత్మకమైన రాఫుల్స్‌ ఇన్‌స్టిట్యూట్‌లో ఎంట్రెన్స్‌ టెస్ట్‌లో పాస్ అయ్యి సీట్ సంపాదించి, అక్కడ 8 నుంచి 12వ తరగతి వరకు చదివింది. ఆమె సింగపూర్‌ మేనేజ్‌మెంట్‌ యూనివర్శిటీలో డబుల్‌ డిగ్రీ చేసే అర్హత సంపాదించి, బిజినెస్‌ మేనేజ్‌మెంట్‌, ఇన్ఫర్మేషన్‌ సిస్టం మేనేజ్‌మెంట్‌ (బిజినెస్ అనలిటిక్స్) రెండింట్లోనూ డిగ్రీను చదువుతుంది. ఆమె తమ్ముడు హర్ష సౌరవ్‌ కెనడా, వాంకోవర్‌లోని యూనివర్శిటీ ఆఫ్‌ బ్రిటిష్‌ కొలంబియాలో కంప్యూటర్‌ సైన్స్‌ చదువుతున్నాడు.
మోడలింగ్ రంగం
నందితకు చిన్ననాటి నుంచి ఫ్యాషన్‌ రంగం పై ఆసక్తి ఉండడంతో ఆమె పార్ట్‌ టైమ్‌ మోడల్‌గా ఈ రంగాన్ని ఎంచుకుంది. ఫ్యాషన్‌ రంగంలో ప్రముఖ సంస్థలు నిర్వహించిన పోటీలకు హాజరైంది. ఆమె మార్చిలో సింగపూర్‌లోని ఆర్ట్-సైన్స్ మ్యూజియంలో లూయిస్ విట్టన్ ఉమెన్స్ స్ప్రింగ్ సమ్మర్ 2021 లో మోడల్‌గా, హౌసింగ్ అండ్ డెవలప్‌మెంట్ బోర్డ్‌ను ప్రమోట్ చేసే టీవీ యాడ్‌లో, డిసెంబర్ 2020-జనవరి 2021 వోగ్ సింగపూర్ లో పని చేసింది. నందిత సింగపూర్‌లో జరిగిన అందాల పోటీల్లో పాల్గొన్ని ఏడుగురు ఫైనలిస్టులతో పోటీ పడి 'మిస్‌ యూనివర్స్‌ సింగపూర్‌-2021' కిరీటం గెలుచుకుంది. ఆమె 2021 డిసెంబర్‌లో ఇజ్రాయిల్‌లో జరిగే మిస్‌ యూనివర్స్‌ పోటీల్లో సింగపూర్ తరపున పాల్గొంటుంది.
మూలాలు
వర్గం:2000 జననాలు
రాజస్థాన్ ముఖ్యమంత్రులు
భారత రాజ్యాంగం ప్రకారం రాష్ట్ర ముఖ్యమంత్రిని గవర్నరు నియమిస్తారు. రాజ్యాంగం ప్రకారం గవర్నరే రాష్ట్ర పరిపాలకుడు అయినప్పటికి ఆయనకు ఎటువంటి పరిపాలనాధికారాలు ఉండవు. రాజస్థాన్ శాసనసభకు ఎన్నికల తరువాత, రాష్ట్ర గవర్నర్ సాధారణంగా మెజారిటీ సీట్లు ఉన్న పార్టీని (లేదా సంకీర్ణాన్ని) ప్రభుత్వాన్ని ఏర్పాటు చేయడానికి ఆహ్వానిస్తారు. అసెంబ్లీకి సమిష్టిగా బాధ్యత వహించే మంత్రుల మండలి ముఖ్యమంత్రిని గవర్నర్ నియమిస్తాడు. అసెంబ్లీ విశ్వాసం దృష్ట్యా, ముఖ్యమంత్రి పదవీకాలం ఐదేళ్లు.
మూలాలు
వర్గం:రాజస్థాన్
సుపీరియర్ సరస్సు
మూలాలు
వర్గం:సరస్సులు వర్గం:మహా సరస్సులు వర్గం:మంచినీటి సరస్సులు
పది
10 2017లో విడుదలైన తెలుగు సినిమా. విక్రమ్, సమంత  హీరో హీరోయిన్లుగా నటించిన ఈ సినిమాకు విజయ్ మిల్టన్ దర్శకత్వం వహించాడు. తమిళంలో 2015లో 10 ఎంద్రాతుకుల్లా పేరుతో విడుదలైన ఈ సినిమాను తెలుగులో ‘10’ పేరుతో శ్రీ సుబ్రమణ్యేశ్వర సినీ క్రియేషన్స్ పతాకంపై జి.సుబ్రమణ్యం, ఎం.సుబ్బారెడ్డి, రామారావు చింతపల్లి తెలుగులోకి అనువదించి డిసెంబర్ 15, 2017న విడుదల చేశారు.
కథ
విక్రమ్ కారు డ్రైవర్ గా పనిచేస్తుంటాడు. అతను కొన్ని పార్సిల్స్ ని విలన్ లకు చేరవేస్తుంటాడు. ఈ క్రమంలో ఒక రోజు ఓ పార్సిల్ ని డెలివర్ చేయడానికి బయలుదేరుతాడు,సగం దూరం ప్రయాణించాక తాను ఓ అమ్మాయిని కిడ్నాప్ చేశాననే విషయం విక్రమ్ కు అర్థం అవుతుంది. ఆ అమ్మాయిని ఎవరు కిడ్నాప్ చేయాలనుకున్నారు ? విక్రమ్ ఆమెని ఎలా కాపాడాడు ? అనేదే మిగిలిన సినిమా కథ.
మూలాలు
వర్గం:2017 తెలుగు సినిమాలు
శివ్‌పురి
శివ్‌పురి, మధ్యప్రదేశ్ రాష్ట్రం, శివ్‌పురి జిల్లాలోని పట్టణం, ఈ జిల్లాకు ముఖ్య పట్టణం. మునిసిపాలిటీ. ఇది వాయవ్య మధ్య ప్రదేశ్ లోని గ్వాలియర్ డివిజన్లో భాగం. ఇది సముద్ర మట్టం నుండి 462 మీటర్ల ఎత్తున ఉంది..